Sophia Loren

Sophia Loren (oikealta nimeltään Sofia Villani Scicolone; s. 20. syyskuuta 1934 Rooma, Italia) on yksi kaikkien aikojen kuuluisimmista italialaisista näyttelijöistä ja myös aikansa seksisymboli.

Hänet on palkittu uransa aikana muun muassa parhaan naispääosan Oscarilla, kunnia-Oscarilla, Grammyllä, viidellä Golden Globe -erikoispalkinnolla, Baftalla ja Cecil B. DeMille -palkinnolla.

Ura
Ennen elokuvia Loren esiintyi foto-romanzo -nimisessä kioskikirjallisuuden lajissa, jossa romanttisia tarinoita kuvitettiin valokuvin.

Loren aloitti elokuvauransa 1950-luvun alussa ja siirtyi nopeasti italialaisista elokuvista amerikkalaisiin. Hänen tähtensä alkoi nousta 1950-luvun lopussa, ja 1960-luvulla hän oli maailman suosituimpia filmitähtiä. Hän näytteli sekä italialaisissa että amerikkalaisissa elokuvissa. Italialaisesta Alberto Moravian romaaniin perustuvasta elokuvasta Kaksi naista (1960) Loren palkittiin parhaan naispääosan Oscarilla. Hän teki useita elokuvia yhdessä toisen italialaisen näyttelijän Marcello Mastroiannin kanssa. Vuonna 1991 Sophia Lorenille myönnettiin kunnia-Oscar.

Yksityiselämä
Loren syntyi avioliiton ulkopuolella. Hänen äitinsä oli näyttelijä ja pianonsoiton opettaja Romilda Villani ja isänsä toisaalla naimisissa oleva insinööri Riccardo Scicolone. Hänen lapsuutensa oli köyhää toisen maailmansodan aikaisessa Pozzuolin kaupungissa Napolin lähellä. 

Hänen suhteensa naimisissa olevaan tuottajaan Carlo Pontiin herätti Italiassa pahennusta. Loren ja Ponti ottivat Ranskan kansalaisuuden päästäkseen naimisiin, sillä avioero oli siihen aikaan Italiassa laiton. Hänen ja Carlon avioliitosta syntyi kaksi poikaa. Carlo Ponti kuoli vuonna 2007. Loren asuu nykyisin Roomassa.

Hänen siskonsa Anna Maria Scicolone meni naimisiin jazzpianisti Romano Mussolinin kanssa, joka oli Benito Mussolinin kolmas poika. Tätä kautta Sophia Loren on Beniton Mussolinin lapsenlapsen, oikeistopoliitikko Alessandra Mussolinin, täti.

Valikoitu filmografia

La tratta delle bianche (Valkoista orjakauppaa Napolissa), 1952
Aida, 1953
Attila flagello di Dio (Attila - Jumalan ruoska), 1953
Ci troviamo in galleria, 1953
Due notti con Cleopatra, 1954
Un giorno in pretura, 1954
L'oro di Napoli (Napolin kultaa), 1954
Peccato che sia una canaglia (Vahinko, että olet lurjus), 1954
La Bella mugnaia (Myllärin kaunis vaimo), 1955
Pane, amore e... (Vaarallinen leski), 1955
Il segno di Venere (Venuksen merkki), 1955
Legend of the Lost (Verinen erämaa), 1957
The Pride and the Passion (Ylpeys ja intohimo), 1957
Desire Under the Elms (Intohimot jalavien varjossa), 1958
Houseboat (Lemmenlaiva), 1958
The Key (Avain), 1958
That Kind of Woman, 1959
A Breath of Scandal (Skandaaliprinsessa), 1960
La ciociara  (Kaksi naista), 1960
Heller in Pink Tights (Villikissa valtaa lännen), 1960
It Started in Naples (Romanssi Caprilla / Se alkoi Napolista), 1960
The Millionairess  (Miljoonaperijätär), 1960
El Cid (El Cid – kuninkaan soturi), 1961
Madame Sans-Gêne (Rouva Suorasuu), 1961
Boccaccio '70, 1962
I sequestrati di Altona (Altonan vangit), 1962
Ieri, oggi, domani (Eilen, tänään, huomenna), 1963
The Fall of the Roman Empire (Rooman valtakunnan tuho), 1964
Matrimonio all'italiana (Avioliitto italialaisittain), 1964
Operation Crossbow, 1965
Lady L, 1965
Arabesque (Arabeski), 1966
A Countess from Hong Kong (Hongkongin kreivitär), 1966
Judith (Judith – vaarojen raja), 1966
I girasoli (Auringonkukkia), 1970
La moglie del prete  (Papin vaimo), 1970
La mortadella (Mortadella), 1971
Brief Encounter (Onnen hetket), 1974
Il viaggio (Matka), 1974
Le verdict (Katkera voitto), 1974
La pupa del gangster (Gangsteriheila), 1975
The Cassandra Crossing (Kassandran silta), 1976
Angela (Vaara uhkaa, Angela), 1977
Una giornata particolare (Kohtaaminen Roomassa), 1977
Brass Target (Kultasaalis), 1978
Fatto di sangue fra due uomini per causa di una vedova (Verikosto Sisiliassa), 1978
Firepower (Erikoismiehet), 1979
Sophia Loren: Her Own Story, 1980
Qualcosa di biondo (Aurora), 1984
The Fortunate Pilgrim  (Unelma huomisesta), 1988
Sabato, domenica e lunedí (Donna Rosan keittiö), 1990
Prêt-à-porter, 1994
Grumpier Old Men (Äksymmät vanhat herrat), 1995
Lives of the Saints (television minisarja) 2004
Too Much Romance... It's Time for Stuffed Peppers 2004
Nine (2009)
La vita davanti a sé (Elämä edessäpäin), 2020

Lähteet

Aiheesta muualla 
 Sophia Loren NNDB:ssä

Italialaiset näyttelijät
Hollywood Walk of Fame
Grammy-palkinnon saajat
Parhaan naispääosan Oscar-palkinnon saajat
César-palkinnon saajat
BAFTA-palkinnon saajat
Vuonna 1934 syntyneet
Elävät henkilöt
Seulonnan keskeiset artikkelit